รัฐธรรมนูญแห่งราชอาณาจักรไทย พุทธศักราช ๒๕๕๐ มาตรา ๔๙ กำหนดว่า บุคคลย่อมมีสิทธิเสมอกันในการรับการศึกษาไม่น้อยกว่าสิบสองปีที่รัฐจะต้องจัดให้ อย่างทั่วถึงและมีคุณภาพ โดยไม่เก็บค่าใช้จ่าย และพระราชบัญญัติการศึกษาแห่งชาติ พ.ศ. ๒๕๔๒ ที่แก้ไขเพิ่มเติม (ฉบับที่ ๒) พ.ศ. ๒๕๔๕ และที่แก้ไขเพิ่มเติม (ฉบับที่ ๓) พ.ศ. ๒๕๕๓ ที่เป็นกฎหมายแม่บทของการศึกษา ตามมาตรา ๑๐ กำหนดให้การจัดการศึกษา ต้องจัดให้บุคคลมีสิทธิและโอกาสเสมอกันในการรับการศึกษาขั้นพื้นฐานไม่น้อยกว่าสิบสองปี ที่รัฐต้องจัดให้อย่างทั่วถึงและมีคุณภาพ โดยไม่เก็บค่าใช้จ่าย จากกฎหมายการศึกษา ในอดีตถึงปัจจุบัน ทำให้การจัดการศึกษาภาคบังคับ ๙ ปีกลายเป็นนโยบายพื้นฐานแห่งรัฐ ที่จะต้องจัดการศึกษาให้ได้อย่างทั่วถึงและมีคุณภาพ โดยไม่เก็บค่าใช้จ่าย ซึ่งสำนักงาน คณะกรรมการการศึกษาขั้นพื้นฐานเล็งเห็นว่า “การรับนักเรียน” เป็นภารกิจหนึ่งที่จะ ทำให้การดำเนินการบรรลุตามเจตนารมณ์ของกฎหมายดังกล่าว ตั้งแต่ปีการศึกษา ๒๕๕๗ การดำเนินงานรับนักเรียนที่มีประสิทธิภาพและประสิทธิผล จะต้องคำนึงถึงเด็กทุกคน ให้มีโอกาสและสามารถเข้าถึงการศึกษาขั้นพื้นฐานที่มีคุณภาพ ไม่น้อยกว่า ๑๕ ปี อย่างเท่าเทียมกัน โดยกำหนดนโยบายและแนวปฏิบัติเกี่ยวกับการรับนักเรียน สังกัด สำนักงานคณะกรรมการการศึกษาขั้นพื้นฐาน เพื่อให้สำนักงานเขตพื้นที่การศึกษาประถม ศึกษา สำนักงานเขตพื้นที่การศึกษามัธยมศึกษา และสถานศึกษา ถือปฏิบัติ อดีตสู่ปัจจุบันในการดำเนินงานรับนักเรียนที่ผ่านมา สำนักงานคณะกรรมการ การศึกษาขั้นพื้นฐาน จึงจัดทำแนวทางการดำเนินงานรับนักเรียน สังกัดสำนักงาน คณะกรรมการการศึกษาขั้นพื้นฐาน เพื่อให้หน่วยงานและผู้มีส่วนเกี่ยวข้องใช้เป็นแนวทาง ในการปฏิบัติต่อไป โดยสาระสำคัญ ประกอบด้วย บทที่ ๑ บทนำ บทที่ ๒ กฎหมาย เอกสาร และงานวิจัยที่เกี่ยวข้อง บทที่ ๓ แนวทางการดำเนินงานรับนักเรียน บทที่ ๔ บทสรุปและข้อเสนอแนะ ภาคผนวก และแบบกรอกข้อมูล